Let wel: Sluit hier aan SLEGS as u u eie kinders by die huis leer. Indien u 'n klein skool, leersentrum of mikroskool bedryf, moet u met 'n ander aansoekvorm aansluit. Gaan asseblief na hierdie blad om as 'n skool aan te sluit. Dankie!
Om aan te sluit as tuisskoler:
(1) Skep u gebruikersprofiel op die aanlyndatabasis:
Klik hier om aan te sluit. 'n Intekenbladsy sal oopmaak.
Klik op "Sign up as an Afrikaans-speaking Lid" en skep 'n gebruikersprofiel. Keer terug na die vorige bladsy.
Teken in met die e-posadres en wagwoord wat u pas geskep het.
(2) Voltooi die aansoekvorm:
Volg die instruksies op die skerm om u aanlynaansoekvorm om lidmaatskap van die Pestalozzi Trust te voltooi. Dit neem ongeveer 20 minute. U sal hierdie vorm net een keer hoef in te vul solank u 'n lid is van die Pestalozzi Trust.
Maak seker u klik die knoppie "Stuur my aansoekvorm in" aan die einde van die vorm. Dit stuur die aansoekvorm na die kantoor.
(3) Wag vir 'n e-pos om aan te dui dat u aansoek goedgekeur of afgekeur is. Dit neem tot en met 15 werksdae om die aansoekvorm te verwerk. (As u baie haastig is om aan te sluit, of by die skool moet kennis gee, is u welkom om ons 'n e-pos te stuur om te hoor of ons u aanlynaansoek ontvang het.)
Indien u aansoek afgekeur word, sal die kantoor persoonlik met kommunikeer.
Indien u aansoek goedgekeur word, sal u 'n e-pos ontvang met 'n skakel na die volgende inligting:
Die bedrag verskuldig vir u ledefooi;
Die verwysing wat u op die bankstaat moet gebruik; en
'n Skakel waar u die bewys van betaling moet oplaai.
Aktiveer u lidmaatskap:
Betaal u ledefooi en bêre die bewys van betaling of bewys van aftrekorder elektronies (sien onder vir betalingsopsies).
Versoek aktivering van u lidmaatskap deur u bewys van betaling op die aanlynstelsel op te laai. U lidmaatskap sal geaktiveer word sodra ons u betaling verwerk het (tussen 7 en 14 werksdae).
Nadat u lidmaatskap geaktiveer is, sal u toegang verkry tot die Ledesentrum. In die Ledesentrum kan u u inligting opdateer, u lidmaatskap hernu, en inligting verkry wat slegs vir lede van die Trust beskikbaar is.
Indien u enige probleme met die aanlynstelsel ondervind, is u welkom om aan admin@pestalozzi.org te skryf. Ons sal so gou moontlik na u toe terug kom.
Wanneer betaal ek die ledefooi?
U sal 'n e-pos ontvang nadat u aansoek om lidmaatskap goedgekeur is. Die e-pos sal die die bedrag wat betaalbaar is bevat, asook die verwysing wat u op die bankstaat moet gebruik. Nadat u die e-pos ontvang het, kan u:
die volledige fooi betaal en die betaalbewys op die stelsel oplaai, OF
'n aftrekorder by u bank uitneem vir 'n twaalfde van die jaarlikse fooi, en die bewys van aftrekorder op die stelsel oplaai. Byvoorbeeld: As u ledefooi R1200 per gesin per jaar is, sal u aftrekorder R100 per maand wees, en as u ledefooi R1080 per gesin per jaar is, sal u aftrekorder R90 per maand wees.
Hoe betaal ek die ledefooi?
U mag eenmalig betaal of per aftrekorder.
Indien u van 'n aftrekorder gebruik maak, kan u 'n oneindige aftrekorder uitneem, wat eenvoudig aanloop en wat u kan kanselleer wanneer u kinders klaar is met skool.
Gebruik asseblief die verwysingsnommer wat per e-pos aan u gestuur sal word nadat u aansoek aanvaar is. Vra u bank om seker te maak dat die verwysing op ONS bankstaat verskyn, sodat ons u betaling aan u rekening kan koppel (dit wil sê vul u verwysingsnommer by die ontvanger se verwysing in).
Is die data wat ek op die aanlynaansoekvorm insleutel veilig?
Enige inligting wat u op die aansoekvorm aanteken, sal slegs sigbaar wees vir uself en vir die werknemers van die Pestalozzi Trust wat die nodig klaring besit.
U data is geënkripteer beide terwyl dit tussen u webblaaier en die bediener beweeg, en terwyl dit in die bediener gestoor lê. SHA-256 en AES-256 enkripsie word gebruik – die sterkste enkripsie wat ons tot ons beskikking het. Dit is dieselfde vlak van enkripsie wat banke gebruik.
U data word op bedieners oorsee geberg. Dit maak dit moeilik vir enige derdepartye in Suid-Afrika om sonder u toestemming toegang daartoe te verkry.
Die ledetydperk strek oor 12 maande, vanaf die aansluitingsdatum (byvoorbeeld van 1 Julie 2020) tot 12 maande daarna (byvoorbeeld tot 1 Julie 2021).